**Špeciálna základná škola, Ul. SNP 49, Krompachy**

**Zeleň okolo plota**

**Priebeh:** úprava a starostlivosť o exteriérové kvety, zdôraznenie regionálnych odrôd

**Zapojené triedy:** II.A, V.B, III.A, II.B, VII.B, VI.B, III.B, IV. tr., I. tr., IX. tr.

**Počet žiakov:** 70

**Počet pedagogických zamestnancov:** 3

**Dátum:** 11. 6. 2018

**Vypracovala:** Mgr. Mária Pitoňáková, Mgr. Marcela Kolcunová

**Cieľ 2:** Pestovať interiérové a exteriérové kvety do konca júna 2019

**Aktivita 2:** vysadiť zeleň okolo plota pred budovou školy – poukázať na regionálne odrody, starať sa o zeleň pravidelne – prihnojiť, zalievať, okopávať

V exteriéri školy sme sa rozhodli pre úpravu pozemku a kvetov pri plote pred budovou školy na Ul. SNP. V tejto časti rástli viaceré druhy rastlín, ktoré potrebovali preriediť a upraviť. Prvým krokom bolo vykopanie všetkých rastlín. Potom sme upravili pôdu kopaním a odstránením buriny a kameňov. Na pôdu sme umiestnili tkaninu proti burine. Ako obrubník sme zvolili malé kamene. Potom sme zasadili vybrané rastliny. Priestor medzi kameňmi a plotom sme vyplnili šiškami a dubovou kôrou. Pre skrášlenie sme medzi kvety umiestnili veľké kamene.

Skrášlili sme aj časť pri zámkovej dlažbe od brány k vchodu do budovy školy, kde boli pôvodne naukladané veľké kamene. Kamene sme odstránili, vykopali pôvodné rastliny a pripravili pôdu na sadenie. Zasadili sme nové kvety a za ne sme umiestnili fóliu, na ktorú sme nasypali malé kamene a na ne veľké kamene. O zeleň sa staráme, pravidelne ju zalievame, odstraňujeme prípadnú burinu.

Popri práci na pozemku sme poukázali na regionálne odrody rastlín. Pri tejto aktivite sme využili rovesnícke vzdelávanie. Žiaci pomocou knihy s bylinami oboznámili svojich spolužiakov o rastlinách, ktoré rastú v miestnom regióne.